Jan Myrheim

Jan Myrheim (født 14. februar 1948 i Røyrvik) er en norsk fysiker, kjent for oppdagelsen av anyoner sammen med Jon Magne Leinaas.

Han studerte til cand.real. i fysikk ved Universitetet i Oslo (1972) og tok jobb
samme sted som vitenskapelig assistent. Sammen med Jon Magne Leinaas gjorde han grunnleggende funn i faget fraksjonell statistikk, og avdekket at det i tillegg til boson og fermion kunne finnes en tredje type partikkel (1976). Typen ble senere bekreftet, og navngitt anyoner av den senere vinner av Nobelprisen, Frank Wilczek ved University of California (1982).Ny oppdagelse i Einstein-klasse: Ukjente partikler påvist etter 30 år  fra ApollonJ.M.Leinaas, and J.Myrheim, "On the theory of identical particles", Nuovo Cimento B37, 1-23 (1977).F.Wilczek, Phys.Rev.Lett. 49, 957 (1982). 

Siden hadde Myrheim forskeropphold ved CERN i Genève og Niels Bohr Instituttet i København. Etter flytting til Trondheim (1984) har han arbeidet ved NTH (1985–), med opphold ved MR-senteret (1987–90). Med forskerstipend (1990–93) studerte han kvanteteorien for vekselvirkning mellom identiske partikler i en og to dimensjoner, som er mye mer rikholdig enn i tre dimensjoner. Dette ga dr.philos. (1994) og han ble dertil professor (1994).hjemmeside ved NTNU

 Utmerkelser 
 Norsk Datas pris innen partikkelfysikk (1982). Utdelt av Norsk Fysisk Selskap.
 Opptatt i Det Norske Videnskapsakademi og Det Kongelige Norske Videnskabers Selskab
 IBMs fysikkpris (1991), utdelt av Norsk Fysisk Selskap. De 20 000 kroner ble delt med Jon Magne Leinaas.
 Nansenmedaljen for fremragende forskning (30 000 kroner) innen naturvitenskap (1993).

 Referanser 

 Eksterne lenker 



Kategori:Norske fysikkprofessorer
Kategori:Kjernefysikere
Kategori:Professorer ved NTNU
Kategori:Personer_tilknyttet_CERN
Kategori:Medlemmer av Det Kongelige Norske Videnskabers Selskab
Kategori:Personer fra Trondheim kommune
Kategori:Personer fra Røyrvik kommune